ตลาดหุ้นเอเชียเปิดแดนบวก นักลงทุนจับตาประชุมเฟด 31 ก.ค.นี้
ตลาดหุ้นเอเชียเปิดแดนบวก นักลงทุนจับตาประชุมเฟด 31 ก.ค.นี้
ตลาดหุ้นเอเชียเปิดแดนบวก จับตาประชุมเฟด 31 ก.ค.นี้
30 ก.ค. 2562

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ ตามทิศทางดัชนีดาวโจนส์ตลาดหุ้นนิวยอร์กที่ปิดบวกเมื่อคืนนี้ อย่างไรก็ดี นักลงทุนระมัดระวังการซื้อขายก่อนที่จะทราบผลการประชุมนโยบายการเงินของธนาคารกลางสหรัฐ (เฟด) ในวันพุธนี้ตามเวลาสหรัฐ
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 21,681.82 จุด เพิ่มขึ้น 65.02 จุด, +0.30% ดัชนี SSE Composite ตลาดหุ้นจีนเปิดวันนี้ที่ 2,946.26 จุด เพิ่มขึ้น 5.25 จุด, +0.18% ดัชนี HSI ตลาดหุ้นฮ่องกงเปิดวันนี้ที่ 28,059.82 จุด ลดลง 46.59 จุด, -0.17% ดัชนี TAIEX ตลาดหุ้นไต้หวันเปิดวันนี้ที่ 10,909.98 จุด เพิ่มขึ้น 24.25 จุด, +0.22% ดัชนี KOSPI ตลาดหุ้นเกาหลีใต้เปิดวันนี้ที่ 2,035.32 จุด เพิ่มขึ้น 5.84 จุด, +0.29% ดัชนี FTSE STI ตลาดหุ้นสิงคโปร์เปิดวันนี้ที่ 3,342.57 จุด ลดลง 3.82 จุด, -0.11% ดัชนี PSE Composite ตลาดหุ้นฟิลิปปินส์เปิดวันนี้ที่ 8,176.60 จุด ลดลง 11.92 จุด, -0.15%
ทั้งนี้ ตลาดจับตาผลการประชุมนโยบายการเงินของเฟดในวันพุธที่ 31 ก.ค. โดยล่าสุด FedWatch Tool ของ CME Group บ่งชี้ว่า นักลงทุนคาดการณ์ว่ามีโอกาสเกือบ 76% ที่เฟดจะปรับลดอัตราดอกเบี้ยลง 0.25% และมีโอกาสเพียง 24% ที่เฟดจะปรับลดดอกเบี้ยลง 0.50% ในการประชุมครั้งนี้
นอกจากนี้ นักลงทุนจับตาแถลงการณ์ของนายเจอโรม พาวเวล ซึ่งจะมีขึ้นภายหลังการประชุมดังกล่าว เพื่อหาสัญญาณบ่งชี้เกี่ยวกับทิศทางอัตราดอกเบี้ยในปีนี้ รวมทั้งมุมมองของนายพาวเวลที่มีต่อแนวโน้มเศรษฐกิจสหรัฐและเศรษฐกิจทั่วโลก